ᱜᱟᱱᱫᱷᱤᱱᱚᱜᱚᱨ ᱦᱚᱱᱚᱛ

ᱜᱟᱱᱫᱷᱤᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ ᱠᱟᱱᱟ, ᱚᱠᱚᱭᱟᱜ ᱦᱮᱰᱠᱩᱣᱟᱴᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱱᱫᱷᱤᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱑᱙᱖᱔ ᱨᱮ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾

ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱮᱥᱟᱹᱨ ᱫᱚ ᱖᱔᱙ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱑᱓,᱓᱔,᱔᱕᱕ ᱜᱟᱱ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱨᱮ ᱓᱕.᱐᱒% ᱥᱚᱦᱨᱤ (᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱯᱮᱭᱟ ᱩᱯᱱᱚᱜᱚᱨ ᱼ ᱢᱚᱴᱮᱨᱟ, ᱟᱫᱟᱞᱟᱡᱽ ᱥᱟᱶᱛᱮ ᱜᱟᱱᱫᱷᱤᱱᱚᱜᱚᱨ ᱥᱮᱞᱮᱫ ᱢᱮᱱᱟᱜᱼᱟ ᱾ ᱯᱩᱱᱭᱟᱹ ᱛᱚᱦᱥᱤᱞ ᱢᱮᱱᱟᱜᱼᱟ ᱼ ᱜᱟᱱᱫᱷᱤ ᱱᱚᱜᱚᱨ, ᱠᱟᱞᱚᱞ ᱟᱭᱤᱮᱱᱮ, ᱫᱟᱦᱜᱟᱢ ᱟᱨ ᱢᱚᱱᱥᱟ ᱼ ᱟᱨ ᱒᱑᱖ ᱟᱹᱛᱩ ᱾

ᱜᱟᱱᱫᱷᱤᱱᱚᱜᱚᱨ ᱦᱚᱱᱚᱛ ᱠᱚᱧᱮ ᱥᱟᱢᱟᱝ ᱨᱮ ᱥᱟᱵᱚᱨᱠᱟᱸᱴᱷᱟ ᱟᱨ ᱟᱨᱟᱵᱟᱞᱤ ᱦᱚᱱᱚᱛ ᱛᱮ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱨᱮ ᱠᱷᱮᱲᱟ, ᱮᱛᱚᱢ ᱯᱟᱪᱮ ᱨᱮ ᱚᱦᱢᱚᱫᱟᱵᱟᱫᱽ ᱟᱨ ᱠᱚᱧᱮ ᱯᱟᱪᱮ ᱨᱮ ᱢᱮᱦᱥᱟᱬᱟ ᱢᱮᱱᱟᱜᱼᱟ ᱾

ᱥᱚᱨᱠᱷᱮᱡᱽᱼᱜᱟᱱᱫᱷᱤᱱᱚᱜᱚᱨ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱟᱨ ᱵᱚᱰᱳᱫᱚᱨᱟ ᱥᱟᱶᱛᱮ ᱚᱦᱢᱚᱫᱟᱵᱟᱫᱽᱼᱵᱚᱰᱳᱫᱚᱨᱟ ᱨᱟᱡᱽᱰᱟᱦᱟᱨ ᱥᱟᱶᱛᱮ, ᱱᱚᱣᱟ ᱯᱮᱭᱟ ᱥᱚᱦᱚᱨ ᱜᱩᱡᱽᱨᱟᱴ ᱟᱨ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱦᱚᱲ ᱮᱞ ᱛᱟᱞᱢᱟ ᱟᱨ ᱵᱮᱯᱟᱨ ᱛᱟᱞᱢᱟ ᱵᱮᱱᱟᱣᱜᱼᱟ ᱾

ᱜᱟᱱᱫᱷᱤᱱᱚᱜᱚᱨ ᱥᱚᱦᱚᱨ ᱪᱚᱱᱰᱤᱜᱚᱰ (ᱦᱚᱨᱤᱭᱟᱬᱟ ᱟᱨ ᱯᱚᱧᱡᱟᱵᱽ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ) ᱨᱮᱱᱟᱜ ᱞᱮᱠᱟ ᱢᱤᱫ ᱠᱩᱧ ᱨᱮᱱᱟᱜ ᱯᱟᱞᱟᱱ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱨᱮ ᱓᱐ ᱥᱮᱠᱴᱚᱨ ᱢᱮᱱᱟᱜᱼᱟ ᱟᱫᱚ ᱡᱤᱞᱤᱧ ᱟᱨ ᱚᱥᱟᱨ ᱨᱮ ᱑ ᱠᱤᱞᱚᱢᱤᱴᱚᱨ ᱨᱮᱱᱟᱜ ᱢᱮᱱᱟᱜᱼᱟ ᱾ ᱜᱚᱴᱟ ᱴᱚᱴᱷᱟ ᱨᱮ ᱢᱤᱫ ᱯᱨᱟᱭᱢᱟᱨᱤ ᱟᱥᱲᱟ, ᱢᱤᱫ ᱥᱮᱠᱚᱱᱰᱟᱨᱤ ᱟᱥᱲᱟ, ᱢᱤᱫ ᱩᱱᱩᱥᱩᱞ ᱥᱮᱠᱚᱱᱰᱟᱨᱤ ᱟᱥᱲᱟ, ᱢᱤᱫ ᱢᱮᱰᱤᱠᱟᱞ ᱰᱤᱥᱯᱮᱱᱥᱚᱨᱤ, ᱥᱳᱯᱤᱝ ᱛᱟᱞᱢᱟ ᱟᱨ ᱢᱤᱫ ᱫᱚᱦᱚ ᱣᱟᱜ ᱳᱯᱷᱤᱥ ᱢᱮᱱᱟᱜᱼᱟ ᱾

ᱜᱟᱱᱫᱷᱤᱱᱚᱜᱚᱨ ᱨᱮ ᱥᱩᱨᱥᱩᱯᱩᱨ ᱪᱟᱞᱟᱜ ᱠᱟᱱᱟ, ᱟᱫᱚ ᱟᱭᱤᱴᱤ ᱠᱚᱢᱯᱟᱱᱤ ᱟᱜ ᱚᱲᱟᱜ ᱢᱮᱱᱟᱜᱼᱟ ᱾ ᱴᱤᱥᱤᱮᱥ, ᱥᱟᱭᱵᱮᱡ ᱞᱮᱠᱟᱱᱟᱜ ᱟᱹᱰᱤ ᱜᱟᱱ ᱢᱟᱨᱟᱝ ᱟᱭᱤᱴᱤ ᱠᱚᱢᱯᱟᱱᱤ ᱭᱟᱜ ᱠᱟᱹᱢᱤ ᱠᱟᱱᱟ ᱟᱫᱚ ᱯᱤᱥᱤᱮᱥ ᱡᱤᱟᱭᱤᱰᱤᱥᱤ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱟᱹᱰᱤ ᱜᱟᱱ ᱟᱨ ᱠᱚᱢᱯᱟᱱᱤ ᱦᱚᱸ ᱦᱤᱡᱩᱜ ᱞᱟᱹᱜᱤᱫ ᱛᱮ ᱯᱞᱟᱱ ᱵᱮᱱᱟᱣ ᱭᱮᱫ ᱟ ᱾ ᱤᱴᱮᱠ, ᱤᱸᱠ, ᱜᱩᱡᱽᱨᱟᱴ ᱨᱮᱭᱟᱜ ᱢᱩᱬ ᱵᱤᱯᱤᱳ ᱠᱷᱮᱞᱚᱸᱰᱤᱭᱟ ᱠᱷᱚᱱ ᱫᱚ ᱢᱤᱫ ᱵᱚᱰᱳᱫᱚᱨᱟ ᱟᱨ ᱴᱮᱠᱥᱟᱥ ᱨᱮ ᱳᱯᱨᱮᱥᱚᱱ ᱥᱟᱶᱛᱮ ᱱᱚᱸᱰᱮ ᱦᱚᱸ ᱛᱷᱟᱯᱚᱱᱟ ᱾http://www.etechinc.com/

ᱟᱠᱥᱟᱨᱫᱷᱟᱢ ᱫᱚ ᱜᱟᱱᱫᱷᱤᱱᱚᱜᱚᱨ ᱥᱮᱠᱴᱚᱨ ᱼ᱒᱐ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱩᱡᱽᱨᱟᱴ ᱨᱮᱭᱟᱜ ᱢᱩᱬ ᱦᱤᱱᱫᱩ ᱢᱚᱱᱫᱤᱨ ᱚᱲᱟᱜ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾

ᱜᱟᱱᱫᱷᱤᱱᱚᱜᱚᱨ ᱨᱮ ᱟᱹᱰᱤ ᱜᱟᱱ ᱥᱮᱪᱮᱫ ᱤᱱᱥᱴᱤᱴᱭᱩᱴ ᱢᱮᱱᱟᱜᱼᱟ ᱡᱮᱞᱮᱠᱟ ᱫᱷᱤᱨᱩᱵᱷᱟᱭ ᱟᱸᱵᱟᱱᱤ ᱤᱱᱥᱴᱤᱴᱭᱩᱴ ᱳᱯᱷ ᱟᱭᱤᱥᱤᱴᱤ, ᱤᱰᱤᱟᱭᱤ, ᱤᱱᱰᱤᱭᱟᱱ ᱯᱞᱟᱡᱢᱟ ᱨᱤᱥᱨᱪ ᱤᱱᱥᱴᱤᱴᱭᱩᱴ ᱟᱨ ᱜᱩᱡᱽᱨᱟᱴ ᱞᱳ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱾ ᱜᱩᱡᱽᱨᱟᱴ ᱨᱮ ᱜᱟᱱᱫᱷᱤ ᱱᱚᱜᱚᱨ ᱨᱮᱭᱟᱜ ᱥᱮᱪᱮᱫ ᱞᱮᱵᱟᱞ ᱟᱹᱰᱤ ᱩᱥᱩᱞ ᱢᱮᱱᱟᱜᱼᱟ, ᱯᱩᱨᱟᱹ ᱜᱩᱡᱽᱨᱟᱴ ᱨᱮ ᱘᱗.᱑᱑%, ᱚᱱᱟ ᱞᱟᱹᱜᱤᱫ ᱛᱮ ᱜᱟᱱᱫᱷᱤᱱᱚᱜᱚᱨ ᱟᱹᱰᱤ ᱧᱩᱛᱩᱢᱟᱱ ᱥᱚᱦᱚᱨ ᱠᱟᱱᱟ ᱟᱨ ᱜᱩᱡᱽᱨᱟᱴ ᱨᱮᱭᱟᱜ "THE HEART" ᱢᱮᱛᱟᱜᱼᱟ ᱠᱚ ᱾

ᱦᱚᱲ ᱮᱞ

᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱟᱱᱫᱷᱤᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑,᱓᱘᱗,᱔᱗᱘ ᱜᱟᱱ ᱢᱮᱱᱟᱜ ᱠᱚᱣᱟ, 
 ᱥᱣᱟᱡᱤᱞᱮᱸᱰ ᱫᱤᱥᱚᱢ ᱥᱚᱢᱟᱱ  ᱟᱨ ᱟᱢᱮᱨᱤᱠᱟ ᱯᱚᱱᱚᱛ ᱦᱟᱣᱟᱭ ᱾ ᱦᱚᱱᱚᱛ ᱨᱮᱭᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱖᱖᱐ ᱛᱟᱦᱮᱸᱱᱟᱠᱚ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱑,᱗᱐᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱭᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱴ ᱫᱚᱨ ᱑᱒.᱑᱕% ᱛᱟᱦᱮᱸ ᱠᱟᱱᱟ ᱾ ᱜᱟᱱᱫᱷᱤᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱒᱐ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ ᱾ ᱒᱐᱐᱑ ᱨᱮ ᱱᱚᱣᱟ ᱥᱮᱪᱮᱫ ᱫᱚᱨ ᱗᱖.᱕% ᱛᱟᱦᱮᱸ ᱠᱟᱱᱟ ᱟᱫᱚ ᱑᱐ ᱥᱮᱨᱢᱟ ᱨᱮ ᱑᱐% ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱨᱮ ᱥᱮᱪᱮᱫ ᱫᱚᱨ ᱘᱕.᱗᱘% ᱦᱩᱭ ᱮᱱᱟ ᱾

ᱥᱤᱧᱚᱛ ᱨᱮᱭᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱮᱞ ᱚᱠᱛᱚ, ᱦᱚᱱᱚᱛ ᱨᱮ ᱙᱓.᱙᱔% ᱦᱚᱲ ᱫᱚ ᱜᱩᱡᱽᱨᱟᱛᱤ ᱟᱨ ᱔.᱕᱖% ᱦᱤᱱᱫᱤ ᱟᱡᱟᱜ ᱢᱟᱲᱟᱜ ᱯᱟᱹᱨᱥᱤ ᱞᱟᱹᱭ ᱭᱟ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:1964 establishments in India
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ